Quen gañou no meu barrio? Cal foi o partido máis votado na miña rúa? A información sobre o resultado en cada mesa electoral e en cada sección censal ofrece un debuxo moi detallado das preferencias políticas da veciñanza de cada localidade. Un debuxo que nas cidades galegas se pintou de vermello o pasado domingo, cun absoluto dominio do PSdeG-PSOE, que foi a forza máis votada na maior parte dos distritos das sete urbes.

A sua vitoria foi especialmente clara en Vigo, onde se impuxo en practicamente toda a cidade, superando amplamente o 40% en moitas zonas. Tan só algunhas rúas do centro e a parroquia de Oia (onde se impuxo do PP) e tamén unha parte do barrio de Teis (onde En Común foi o máis votado) escaparon do control do PSdeG-PSOE.

Ademais de Teis, foron Navia e Coia os barrios nos que En Común acadou un mellor resultado, como se pode ver neste mapa, o que lle permitiu ser a segunda forza máis votada na cidade. O descenso do PP foi tan forte que en catro seccións censais chegou a baixar do 10% dos votos, converténdose na cuarta forza, por detrás mesmo de Ciudadanos.